# אוטווה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוטווה

סמל אוטווה | דגל אוטווה

מדינה | קנדה
מחוז | אונטריו
ראש העירייה | בוב צ'יירלי
שטח | 2,778.64 קמ"ר
תאריך ייסוד | 1800
אוכלוסייה - עירונית - אורבנית - צפיפות | 774,072 - 278.6/ק"מ²
קו רוחב קו אורך | 45°24′ צפון 75°40′ מערב
אזור זמן | Eastern: UTC -5
אתר אינטרנט רשמי | http://city.ottawa.on.ca/
מיקום העיר אוטווה במדינת אונטריו שבקנדה

אוטווה הינה בירת קנדה.
אוכלוסיית אוטווה מנתה בשנת 2004 808,391 אנשים. בשטח מטרופולין העיר 1,146,790 תושבים בקירוב. העיר ממוקמת בעמק אוטאווה, על הגדה הדרומית של נהר אוטווה, בפרובינציית אונטריו, בגבול הפרובינציה עם פרובינציית קוויבק. העיר מרוחקת 400 ק"מ מטורונטו הממוקמת מערבית לה, ו-190 ק"מ ממונטריאול הממוקמת מזרחית לה.

בניגוד למדינות כמו ארצות הברית, מקסיקו ואוסטרליה הבירה אינה נמצאת במחוז פדרלי נפרד אלא באחת הפרובינציות של המדינה.

## [עריכה] היסטוריה

אזור אוטווה היה מקום מושבם של אינדיאנים משבט אלגונקווין אשר קראו לנהר אטווה "קיצ'י סיבי" או "הנהר הגדול". ההתישבות האירופאית הראשונה באוטווה הייתה קהילה שהוקמה בצד קוויבק של הנהר בשנת 1800 על ידי פילמון רייט. רייט גילה כי ניתן להעביר עצים בדרך הנהר למונטריאול והקים במקום תעשיית כריתת עצים.

בעקבות מלחמת 1812 הוחלט ליישב במקום משפחות של חיילים, וכן הממשל הקנדי מימן תוכניות ליישב במקום מתיישבים אירים קתוליים שהיגרו לקנדה.

השלמת הקמת תעלת רידו שהוקמה על ידי קולונל ג'ון ביי בשנת 1831 וחיברה את העיר לקינגסטון הביאה לפיתוח העיר. צידה המערבי של התעלה כונה "העיר העליונה" בו ממוקם כיום בניין הפרלמנט, וצידה המזרחי "העיר התחתונה" שהייתה אזור צפוף שהיווה שכונות עוני ורבו בו המגיפות, כגון מגפת החולירה של שנת 1832 ומגפת הטיפוס של שנת 1847.

עם השלמת התעלה הפכה אוטווה למרכז של קריית עצים ואף כונתה על שמו של הקולונול "ביטאון" - עירו של ביי, עד שהושב לה שמה הקודם - אוטווה בשנת 1855..

ב-31 בדצמבר 1857 התבקשה המלכה ויקטוריה לבחור בירה לפרובינציית קנדה (שאז כללה את שטחי קוויבק ואונטריו) והיא בחרה את אוטווה (על פי המסופר על ידי נעיצת סיכת הכובע שלה בחצי הדרך בין טורונטו ומונטריאול, ועל פי גירסה אחרת, בגלל שאהבה ציור נוף הצבוע בצבעי מים שקיבלה שתיאר את אזור העיר - אף שלסיפורים אלה אין ראיות היסטוריות, הן נפוצו בקנדה והראו את עמדתם של הקנדים עצמם לבחירת העיר הנדחת). אמנם כיום אוטווה היא העיר הרביעית בגודלה בקנדה, באותה עת הייתה כפר נידח, וככל הנראה בחרו יועצי המלכה בעיר בשל היותה במרכז קנדה ועל כן במקום המאפשר פשרה בין האוכלוסיות הצרפתיות והקנדיות, וכן, לאור התבוסה במלחמת 1812, ולאור פגיעותן של הערים האחרות לצבא האמריקאי בשל היותן קרובות לגבול עם ארצות הברית נבחרה עיר הרחוקה מהגבול. סיבה נוספת הייתה המרחק ממרכזי האוכלויסה הקנדים של אותה עת - ומיעוט האוכלוסייה בעיר דבר שהבטיח קושי רב למרוד במוסדות השלטון.

בנייני השלטון המקוריים נהרסו בשריפה שפרצה ב-3 בפברואר 1916. בית הנבחרים עבר זמנית בשל השרפיה לבניין המשמש כיום המוזיאון לטבע של קנדה ובאותה עת נקרא "המוזיאון לזכר המלכה ויקטוריה", ובשנת 1922 נבנו מחדש בנייני השלטון שהפכו בסגנונם הגותי לסמל העיר.

שוק בייוורד
מפת גידול שטחי אוטווה.
אנדרטת המלחמה הלאומית של קנדה.

ב-5 בספטמבר 1945, עם תום מלחמת העולם השנייה אירע באוטווה האירוע שהחל למעשה את המלחמה הקרה - נספח הצפנים של שגרירות ברית המועצות איגור גורזנקו ערק למערב עם נירות המוכיחים שברית המועצות מפתחת פצצת אטום.

ב-2001 אוחדה העיר העתיקה של אטווה (בה היו 350,000 תושבים באותה שנה) עם הפרוורים נפין (135,000 תושבים), קנטנה (70,000), גלאוסטר (120,000), רוקלייף פארק (2,100), ואנייה (17,000), וקמברלנד (55,000). כמו כן אוחדה העיר עם הערים וסט קרלטון (55,000), אוסגוד (13,000), רידו (18,000) ו-גולבורן (24,000).

## [עריכה] גיאוגרפיה

בניין הפרלמנט הקנדי - אחד מסמלי העיר.
תמונה:Newottawamap.PNG
מפת אוטווה.

העיר ממוקמת בגדה הדרומית של נהר אוטווה וחוצים אותה נהר רידו ותעלת רידו. החלק העתיק בעיר מכונה "העיר התחתונה והוא ממוקם בין התעלה והנהרות.

אוטווה מורכבת כיום מ-11 ערים היסטוריות שאוחדו כיום לעיר אחת.

## [עריכה] אקלים

שיא הטמפרטורה שנמדדו בעיר היו +37.8°C בקיץ 1986, ו- 36.1°C- בחורף 1943 (ועל כן אוטווה היא הבירה השנייה בטמפרטורה הנמוכה שנמדדה בה בעולם, אחרי אולן בטור שבמונגוליה.

הטמפרטורות הממוצעות המינימליות של חודש ינואר הן 10.8°C- מעלות, אף שנפוצות טמפרטורות של 25°C-. סופות קרח נפוצות בעיר ומתרחשות מידי חורף.

חודשי הקיץ חמים יחסית ולחים. הטמפרטורה הממוצעת המקסימלית בחודש יולי הן 26.5°C אף שטמפרטורות 30°C נמדדות מידי קיץ.

בחודשי הקיץ והאביב מזג האוויר הפכפכך, וטמפרטורות משתנות ויכולות לעלות עד 30°C.

בעיר יורדים בממוצע 235 ס"מ שלג בשנה, ו-943 מילימטרים של גשם מידי שנה. בעיר בממוצע 2,060 שעות שמש בשנה.

## [עריכה] תחבורה

רכבת ה-או, הרכבת הקלה של אוטווה.

בקירבת העיר נמצא שדה התעופה הבינלאומי מקדולנד קרטייה, כמו כן מגיעים לעיר קווי אוטובוסים רבים וקווי רכבת.

בעיר פועלת רכבת קלה הקרוייה "רכבת ה-או".

תעלת רידו היוצאת מקינגסטון מסתיימת בעיר בין גבעת הפרלמנט ושאטו לורייה. בחורף, קופאת התעלה ומאפשרת החלקה על הקרח למרחק של 7.8 ק"מ ובכך התעלה היא משטח ההחלקה הארוך בעולם.

## [עריכה] מבנים בעלי חשיבות

שאטו לורייר.

אחד המבנים הידועים בעיר הוא מבנה הפרלמנט, וכן בית ראש ממשלת קנדה. אתר חשוב נוסף הוא בית רידיו - ביתו של המושל הכללי של קנדה.

בעיר מספר רב של מוזיאונים ובהם הגלריה הלאומית של קנדה, מוזיאון המלחמה הקנדי, מוזיאון המדע והטכנולוגי הקנדי, המוזיאון האווירי הקנדי, המוזאון לטבע של קנדה, והמואזיאון הקנדי לתרבות הממוקם מעברו השני של נהר אוטווה, בפרובינציית קוויבק.

## [עריכה] כלכלה

רוב תושבי העיר מועסקים על ידי הממשל הפדרלי הקנדי או בתעשייות היי טק. בעיר משרדים של החברות: אלקטל, אי בי אם, בל קנדה, ג'נרל דינמיקס, TELUS, קורל, קונגוס בנק MBNA.

## [עריכה] ספורט

באוטווה פועלות שתי קבוצות המשתתפות בליגות קנדיות לאומיות - הסנטורים של אוטטווה - קבוצה שהוקמה בשנת 1992 החברה בליגת ההוקי הלאומית, ופורעי החוק של אוטווה - קבוצה שהוקמה בשנת 2003 והחברה בליגת הכדורגל הקנדית. הסנטורים מחקים באולם סקוטיאנבק והפורעים באיצטדיון פרנק קלייר. בעיר פועלת קבוצת כדורסל החברה בליגה הנמוכה של קנדה.

## [עריכה] פוליטיקה

מרבית תושבי העיר תומכים במפלגה הליברלית. עיקר התמיכה במפלגה באה מקרב דוברי הצרפתית בעיר, בעיקר מאזורי ואנייה וגלאוסטר. מרכז העיר נוטה לתמוך במפלגה הדמוקרטית החדשה. דרום ומערב העיר תומכים במפלגה השמרנית של קנדה. ככל שמתרחקים ממרכז העיר לפרווריה נוטים התושבים לתמוך במפלגה השמרנית.

## [עריכה] אוכלוסין

מפת אוטווה המראה את ריכוז דוברי הצרפתית בעיר

.

על פי סקר שנערך בשנת 2001, בעיר 774,072 תושבים, 310,132 בתי אב ו- 210,875 משפחות. צפיפות האוכלוסין הממוצעת היא 278.6 נפשות לקמ"ר.

אוכלוסין באוטווה
אוכלוסין | אוכלוסיית העיר: 774,072, בעיר רבתי: 1,063,664
חלוקה לפי גילאים | 00-14 שנים: 19.3% (גברים 104,810/נשים 100,500) 15-64 שנים: 69.9% (גברים 366,175/נשים 377,140) 65+ שנים: 10.8% (גברים 47,740/נשים 67,295)
גיל חציוני: | סה"כ: 36.6 גברים: 35.8 נשים: 37.4
קצב גידול האוכלוסייה: | 1.3%
שיעור הילודה: | 12.4 לידות/ 1,000 תושבים
שיעור התמותה: | 6 מיתות/ 1,000 תושבים
שיעור ההגירה אל העיר: | 6.6 מהגרים / 1,000 תושבים
שיעור הפוריות: | 1.79 ילדים / אישה
HIV / איידס | אנשים הנושאים HIV/חולי איידס: 2,600 יחס החולים מכלל האוכלוסייה הבוגרת:0.3%
קבוצות אתניות: | 86.4% לבנים (אנגלים, אירים, צרפתים, איטלקים) 3.4% שחורים 2.9% >אסייתים br />2.6% סינים 1.4% גזע מעורב 3.3% other
דתות: (2001 ) | 79.3% נוצרים (קתולים, אנגליקנים, אורתודוכסים ופרוטסטנטים) 3.9% מוסלמים 1.0% יהודים 0.8% בודהיסטים 1.3% אחרים
13.7% חסרי דת
שפות: | 50.9% אנגלית (שפה רשמית) 32.6% צרפתית (שפה רשמית) 16.5% אחרות לרבות איטלקית, סינית, ערבית, הינדית, גרמנית) .

### [עריכה] משפחה וגיל

בעיר 210,875 משפחות מהם 72.8% זוגות נשואים, 11.1% ידועים בציבור ו-13.2% אימהות חד הוריות.

גילאים

פרופיל הגילאים בעיר:

- עד גיל 19 - 25.3%.
- 20 עד 24: 6.9%.
- 25 עד 44: 32.5%.
- 45 עד 64: 23.8%.
- מעל גיל 65: 11.5%.

הגיל החציוני הוא 36.7. על כל 100 נשים יש 95.1 גברים, ועל כל 100 נשים מעל גיל 18 יש 92.1 גברים.

הכנסה

ההכנסה החציונית בעיר לאדם $39,713, ההכנסה החציונית למשפחה היא $73,507, כאשר ההכנסה החציונית לגבר היא $47,203 בעוד שההכנסה החציונית לאישה $31,641. ההכנסה הממוצעת לנפש היא $23,061.

| העיר הישנה של אוטווה | העיר החדשה של אוטווה
--- | --- | ---
אוכלוסייה (2001) | 337,031 | 774,072
אוכלוסייה (1996) | 323,340 | 721,136
% שינוי(1996-2001) | 4.2 | 7.3
בתי מגורים פרטיים | 155,536 | 310,132
צפיפות אוכלוסין לקמ"ר | 3059.7 | 278.6
שטח בקמ"ר | 110.15 | 2,778.64

## [עריכה] השכלה

בעיר פועלות המכללות והאוניברסיטאות הבאות:

- אוניברסיטת אוטווה
- אוניברסיטת סנט פול
- אוניברסיטת קרלטון
- לה סיטה קולג'יאל
- מכללת אלגונקווין

## [עריכה] תרבות

### [עריכה] אירועים הנערכים בעיר

- פסטיבל המחולות של קנדה
- פסטיבל מירוץ סירות הדרקון
- וינטרלוד פסטיבל חורף שנתי הנערך מידי שנה בחוד פברואר.
- פסטיבל המוסיקה הקמרית של אוטווה - אחד הפסטיבלים הגדולים בעולם למוסיקה קמרית.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אוטווה

- אתר רשמי
- אוטווה.סטארט.קום
- מצלמת רשת גבעת הפרלמנט
- מוזיאון בייטאון
- מידע על אוטאווה

מקור: http://he.wikipedia.org../../../%D7%90/%D7%95/%D7%98/%D7%90%D7%95%D7%98%D7%95%D7%95%D7%94.html

קטגוריות: אוטווה | ערי בירה | קנדה: ערים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- العربية
- Български
- Català
- Česky
- Dansk
- Deutsch
- Ελληνικά
- Esperanto
- Español
- Eesti
- فارسی
- Suomi
- Français
- Galego
- Hrvatski
- Magyar
- Bahasa Indonesia
- Ido
- Íslenska
- Italiano
- ᐃᓄᒃᑎᑐᑦ
- 日本語
- 한국어
- Kurdî / كوردي
- Latina
- Lietuvių
- Latviešu
- Nederlands
- Norsk (bokmål)
- Polski
- Português
- Русский
- Simple English
- Slovenčina
- Slovenščina
- Српски / Srpski
- Svenska
- தமிழ்
- Türkçe
- Tiếng Việt
- 中文
- Bân-lâm-gú
- 粵語